Sume derizorii pentru investițiile CFR din surse proprii

Investițiile CFR realizate din surse proprii se vor situa la mai puțin de 100 de milioane de lei, sumă din care eventual se pot moderniza vreo 5-10 kilometri cale ferată.
Valoarea investițiilor a fost aprobată recent de AGA CFR SA. Potrivit deciziei, se aprobă investiții de 95,23 milioane lei din amortizarea mijloacelor fixe (mijloacele fixe amortizate lasă disponibilități în buget în contul cheltuielilor cu amortizările) și 4,32 milioane lei din închirierea infrastructurii feroviare neinteroperabile.
Cum CFR SA se află pe pierdere, compania nu are resurse proprii de investiții în afara celor menționate și celor venite de la bugetul de stat, ultimele însă pentru lucrări strict de modernizare/construcții noi.
Sursa: https://clubferoviar.ro/ 

